### Beslutningstema

Der skal i dette punkt tages beslutning om frigivelse af anlægsmidler til sideudvidelser og vigepladser

### Historik

Forvaltningen modtager med mellemrum henvendelser fra borgere, der oplever udfordringer ved smalle veje, dels grundet øget trafik, og dels grundet at maskinerne i landbruget bliver større. Forvaltningen har på baggrund af borgerhenvendelser/driftsforhold samt trafikale forhold udarbejdet en liste med vejstrækninger for vejudvidelser (evt. vigepladser) til opgradering af kørebanebredden. Formålet er forbedring af trafikale forhold, herunder fremkommeligheden og evt. tilpasning af vejens tværprofiler, således der skabes ensartet og naturlig overgang på vejene. Det vil forbedre vejvedligeholdelsen samt optimere planlægning og koordinering i forhold til kommende asfaltarbejder.

### Sagsfremstilling

Teknik- og Miljøudvalget behandlede punktet i juni 2023, hvor det blev besluttet, at forvaltningen skulle fremlægge konkrete forslag til prioritering af midler. Punktet blev genoptaget i august 2023, hvor forvaltningen præsenterede løsningsforslag for 5 strækninger. For hver strækning var der set på mulighed og værdi af sideudvidelse, vigepladser eller forbedring af oversigt.

Udvalget ønskede ikke at prioritere men at udskyde til 2024 på baggrund af en evaluering af allerede etablerede løsninger på [adresse] og [adresse] med henblik på finanisering indenfor ny anlægsramme for 2024.

### Økonomi

Der er i Budget 2023 afsat 1,045 mio kr. på anlægssag 922. Der foreligger en faktura fra rådgiver på 100.000 kr. betaling, restbeløb 945.000 kr. overføres til 2024

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der gives en anlægsbevilling og frigives 1,045 mio kr., |
| at | indstillingen videresendes til Økonomiudvalg og Kommunalbestyrelse. |

Beslutning fra Teknik- og Miljøudvalget, 5. december 2023, pkt. 5:

Indstillingen anbefales.

Beslutning fra Økonomiudvalget, 14. december 2023, pkt. 22:

Indstillingen anbefales.

### Beslutning

Indstillingen godkendt.

Robert Lund, Marie Schmidt og Albert Bach deltog ikke i mødet.